CELEX: 32018D1047
Language: bg
Date: 2018-07-16 00:00:00
Title: Решение (EС) 2018/1047 на Съвета от 16 юли 2018 година за подписване от името на Съюза на Споразумението за партньорство и сътрудничество между Европейския съюз и неговите държави членки, от една страна, и Република Сингапур, от друга страна

26.7.2018   
               
               
                  BG
               
               
                  Официален вестник на Европейския съюз
               
               
                  L 189/2
               
            
         РЕШЕНИЕ (EС) 2018/1047 НА СЪВЕТА
         от 16 юли 2018 година
         за подписване от името на Съюза на Споразумението за партньорство и сътрудничество между Европейския съюз и неговите държави членки, от една страна, и Република Сингапур, от друга страна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално членове 207 и 212 във връзка с член 218, параграф 5 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 25 ноември 2004 г. Съветът упълномощи Комисията да започне преговори с Република Сингапур по Споразумение за партньорство и сътрудничество („споразумението“).
                  
               
                     (2)
                  
                  
                     Преговорите приключиха успешно и споразумението беше парафирано на 14 октомври 2013 г.
                  
               
                     (3)
                  
                  
                     Споразумението следва да бъде подписано, при условие че бъде сключено на по-късна дата. То е придружено от придружително писмо, което е неразделна част от споразумението и следва да бъде подписано едновременно със споразумението,
                  
               ПРИЕ НАСТОЯЩОТО РЕШЕНИЕ:
         
            Член 1
            Подписването от името на Съюза на Споразумението за партньорство и сътрудничество между Европейския съюз и неговите държави членки, от една страна, и Република Сингапур, от друга страна, както и на придружителното писмо, приложено към споразумението, се разрешава, при условие че посоченото споразумение бъде сключено (1).
         
         
            Член 2
            Председателят на Съвета се оправомощава да посочи лицето(лицата), упълномощено(и) да подпише(ат) споразумението от името на Съюза и придружителното писмо, приложено към споразумението, от името на Съюза.
         
         
            Член 3
            Настоящото решение влиза в сила в деня след приемането му.
         
         
            Съставено в Брюксел на 16 юли 2018 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Текстът на споразумението ще бъде публикуван заедно с решението за сключването му.